
Martfű Város Polgármesterétől


TÁJÉKOZTATÓ

A Képviselő-testület két ülése közötti eseményekről, a tett intézkedésekről, átruházott hatáskörben hozott döntésekről
I.

A testület két ülése között tett fontosabb intézkedések

A Képviselő-testület két ülése között eltelt időszak fontosabb eseményeiről, a tett intézkedésekről az alábbiakban adok tájékoztatást:

2018. szeptember 18.

· A MORAM CZ, s.r.o. Magyarországi Fióktelepe kereskedelmi vezetője keresett meg bennünket, hogy bemutassa az aszfalt utak felújításának és karbantartásának feladatát segítő INFRASET technológiát. A bemutató ingyenes volt, melyen Tóth Ferenc és Gonda Lajosné vett részt.  

2018. szeptember 19.

· Makai Róbert és Kiss Ferenc az Arzenál Kft. képviseletében kerestek meg, hogy raktárépületet keresnének, vagy területet raktárépület építésére. A megbeszélésen részt vett Szász Éva jegyző is. 
2018. szeptember 21.
· A Martfűi Mozgássérültek Egyesületének rendezvényén vettem részt a Martfű Városi Művelődési Központban. 
· Az Európai Mobilitási Hét keretén belül megrendezésre került városunkban az Autómentes Nap, melyen részt vettem. A program koordinátora Szekeres Mónika Gizella önkormányzati képviselő volt. 
2018. szeptember 24.

· Állampolgársági esküt tett előttem Ceresnjes Jene. 

2018. szeptember 28.

· Csüllög és Társa Bt-vel megkötöttük a Bölcsődére vonatkozóan a Pótmunka szerződést. A szerződés aláírásakor jelen volt Szász Éva jegyző, Kontra Lajos irodavezető és Baloghné Juhász Erzsébet irodavezető is.  

2018. október 1.

· Egyeztetést folytattunk a Pietas Bt-vel Szolnokon, az elszámolással kapcsolatban. A megbeszélésen jelen volt Szász Éva jegyző és Baloghné Juhász Erzsébet irodavezető. 

2018. október 3.

· A Szolnoki Kistérség Többcélú Társulása ülésén vettem részt. Az ülés napirendjei: - Előterjesztés a Szolnoki Kistérség Többcélú Társulása 2018. évi költségvetéséről szóló 10/2018.(II.22.) számú határozat módosítására. – Előterjesztés a Szolnoki Kistérség Többcélú Társulása által benyújtott a Szolnoki Kistérség Többcélú Társulása Gyermekjóléti és Szociális Szolgáltató Központ által támogató szolgáltatást működtető és befogadott szolgáltatók fejlesztésére irányuló pályázat megindítására. 
· A Magyar Államkincstár JNSZ Megyei Igazgatóság Igazgatója és a JNSZ Megyei Közgyűlés Elnöke meghívására a JNSZ TOP szakmai egyeztetésen vettem részt Szolnokon. 
2018. október 4.

· Az idősek világnapja alkalmából a város 90 évnél idősebb lakóit köszöntöttem 33 családban Gonda Istvánné alpolgármester asszonnyal, ajándékcsomaggal kedveskedtünk nekik.  
2018. október 5. 
· A Szolnoki Kistérség Többcélú Társulása a „Kistérség Napja” és a „Pro Caritate díj” átadása alkalmából megrendezett ünnepségen vettem részt a Martfű Városi Művelődési Központban. A rendezvényen jelen volt Dr. Kállai Mária országgyűlési képviselő, Szalay Ferenc Szolnok Polgármestere. A rendezvényen köszöntőt mondtam, valamint Szalay Ferenc polgármesterrel díjakat adtunk át.  
· A Honvédelmi Minisztérium Védelmi Igazgatási Osztály és a Honvéd Sportegyesületek Országos Szövetsége által szervezett „Kaszárnyafutás” rendezvényen Rágyanszky István önkormányzati képviselő fogadta és köszöntötte városunkba érkező futókat, és a zászlajukra kötötte a település emlékszalagját. 

· Az Aradi Vértanúk Mártírhalálának emlékére megrendezett városi ünnepségen vettem részt.  

2018. október 8.

· Kiss Árpád és Komáromi János kerestek meg és a Sörgyár bezárás miatt irodai helyiséget kerestek maguknak. 

2018. október 9. 

· A SZKTT Gyermekjóléti és Szociális Szolgáltató Központ által az Idősek Világnapja alkalmából megrendezett ünnepségen vettem részt az Idősek Klubjában (Martfű Mártírok út), ahol köszöntöttem a jelen lévő időseket. 

2018. október 10. 
· Serfőző László és Serfőzőné Kiss Mária az Olivinperidot Kft. képviseletében keresett meg és a temető üzemeltetéssel kapcsolatban tárgyaltunk. A tárgyaláson jelen volt Szász Éva jegyző, és Baloghné Juhász Erzsébet irodavezető. 

· Jász-Nagykun-Szolnok Megyei Kormányhivatal Hatósági Főosztály és Törvényességi Felügyeleti Osztálya által szervezett szakmai napon Tóthné Jenei Andrea és Perecz Ágnes ügyintézők vettek részt Szolnokon.  

· A Szolnok Járási Helyi Védelmi Bizottság ülésén vett részt Pápai János a Műszaki Iroda munkatársa.
2018. október 11. 
· Az új Bölcsőde Épületének Műszaki átadásán vettem részt.

· HEP Fórum volt a Polgármesteri Hivatal tanácskozó termében, melyen részt vett Perecz Ágnes a Polgármesteri Hivatal ügyintézője. 

2018. október 12. 
· A Jóreménység Klub és a Rákbetegek Országos Szervezete által szervezett EUROPA DONNA Napon vettem részt. 
· A Tiszaföldvári Önkormányzati Tűzoltóság közgyűlésén vettem részt Baloghné Juhász Erzsébet irodavezető asszonnyal. 

2018. október 15. 
· Kovács Kornél a Városkert Kft értékesítési igazgatója járt nálam, és gépvásárlással kapcsolatban kértünk árajánlatot. 

2018. október 17. 
· A Széchenyi Programiroda Nonprofit Kft. által szervezett szakmai tájékoztató fórumon Dr. Molnár György vett részt a hivatal részéről. A fórumon az EFOP pályázatok elszámolásával kapcsolatos kérdések megvitatására is sor került.

2018. október 18. 
· A Kőrös-Tisza Menti Önkormányzatok Hulladékrekultivációs Társulása a Tiszazugi Ivóvízminőség-javító Önkormányzati Társulás és a Tiszazugi Önkormányzatok Társulása ülésén vettem részt. 
2018. október 20. 
· A Szent Tamás templomban a Martfű Városi Női Kar és a Szolnoki Szimfonikus Zenekar adtak nagysikerű komolyzenei koncertet, melyen részt vettem.

2018. október 23.

· A felújított Martfű Városi Művelődési Központ és Könyvtár épületének és parkjának átadási ünnepségén valamint az október 23-i városi ünnepségen vettem részt, majd az azt követő fáklyás felvonuláson és koszorúzáson. 

2018. október 24.

· A Martfűi Városszépítő Egyesület meghívására a „Legszebb konyhakertek Martfű 2018” díjak és oklevelek ünnepélyes átadásán vettem részt. 

2018. október 25.

· Kristóf-Bauker Kft  képviseletében Kocsorák Csaba keresett meg és árajánlatot adott a Galagonya út csapadékvíz elvezetésével kapcsolatban.  A terület bejárásán Pápai János Műszaki Iroda munkatársa vett részt. 
2018. október 31. 

· A Szolnoki Kistérség Többcélú Társulása Társulási Tanácsának ülésén vettem részt.  Az ülésen a Szolnoki Kistérség Többcélú Társulása Társulási megállapodásának, valamint Szervezeti és Működési Szabályzatának módosítása és a 2018. évi költségvetésről szóló 10/2018.(II.22.) számú határozat módosítása volt a téma. 

2018. november 6.

· Az NHSZ Szolnok vezérigazgatóját Lits Lászlót kerestük meg Szász Éva jegyzővel, hogy a megszűntetett Városfejlesztési Nonprofit Kft. nevén megkötött szerződések átírását megbeszéljük. 

2018. november 7. 
· Kontér Sándor keresett meg, a 109 hrsz-ú terület kisajátítási eljárás miatt folytattunk megbeszélést. A megbeszélésen jelen volt Szász Éva jegyző. 
· Ezen a napon a város lakóinak lehetőséget biztosítottunk az új bölcsőde megtekintéséhez. A megjelenteket köszöntöttem és tájékoztattam Őket a pályázatról és a projektről, és bemutattam a felújított épületet, és udvart.  
2018. november 8. 

· Illetékellenőrzés volt a Polgármesteri Hivatalnál 

· Megtekintettük a temetőben a ravatalozó épületet, hogy a PIETAS BT kivonulása után milyen javítási munkákra, és berendezések beszerzésére van szükség. 
· A TOP.5.1.2-15-JN1-2016-00002 azonosító számú projekt keretében megrendezésre került a soron következő Paktum, illetve Irányító Csoport ülés. A napirendi pontok között elsőként szó volt a Paktum Irodához és a Járási Hivatalhoz beérkezett munkaerőigényekről, ehhez kapcsolódóan tájékoztatást adtam a 7. mérföldkőnél elvárt célértékek teljesüléséről, és megköszöntem a Jász-Nagykun-Szolnok Megyei Kormányhivatal eredményes munkáját. Az ülésen határozat született a Foglalkoztatási Stratégia és Foglalkoztatási Akcióterv szakmai dokumentumok módosító dokumentumainak elfogadásáról, valamint a Paktumszervezet tagjai tájékoztatást kaptak a projekt megvalósításának tapasztalatairól, és eredményeiről, melyek kapcsán folyamatos kapcsolatot tartottak a Jász-Nagykun-Szolnok Megyei Kormányhivatallal és a Magyar Államkincstár Jász-Nagykun-Szolnok Megyei Igazgatóságával. Az ülés utolsó napi rendi pontjaként a paktum következő rendezvénye, egy hálózatosodási konferencia előkészítése zajlott a témák pontosításával és kifejtésével. A konferencia témája: A Szolnoki járásban együttműködésre képes vállalkozások felkutatásának módszertana, lehetőségei. Az ülésen jelen voltak a Jász-Nagykun-Szolnok Megyei Kereskedelmi és Iparkamara, Jász-Nagykun-Szolnok Megyei Kormányhivatal Szolnoki Járási Hivatala, a konzorciumi partner önkormányzatok képviselői, valamint a Jász-Nagykun-Szolnok Megyei Roma Önkormányzat, az Impulzus Pályakezdők Munkaszocializációjával Foglalkozó Szakemberek Egyesülete, a Római Katolikus Plébánia és a Szolnoki Szolgáltatási SZC Damjanich János Szakképző Iskola és Kollégium képviselői, valamint a martfűi vállalkozások képviselői a RIGO Szerszám és Formakészítő Kft, a Bunge Növényolajipari Zrt, valamint a TERMAL-MEDICAL Szolgáltató Zrt. 
2018. november 10. 
· Ezen a napon került sor a városban több helyszínen 40 db babafa elültetésére, melyen nagy örömmel vettem részt, hogy ilyen sok kisgyermek születik városunkban. 
2018. november 13. 

· Tóth Róbert a BRÓKER ROYAL Kft. ügyvezető igazgatója járt nálam és a közvilágítás közbeszerzésével kapcsolatban folytattunk megbeszélést. 

A megbeszélésen jelen volt Szász Éva jegyző Baloghné Juhász Erzsébet a Műszaki Iroda vezetője és S. Bodor Éva energetikai ügyintéző.

· Klein Tibor járt nálam és az Óvoda udvarára telepítendő játékokkal kapcsolatban folytattunk megbeszélést. A megbeszélésen jelen volt Szász Éva jegyző.
2018. november 14. 

· EFOP Rendezvényekkel kapcsolatban tartottunk megbeszélést, melyen részt vett Darida Andrea, Molnár György, Asztalos Árpádné, Gonda Istvánné és Szász Éva.  

· EMERGENCY SERVICE Kft. ügyvezető igazgatója Rédei József járt nálam és az orvosi ügyelettel kapcsolatban folytattunk megbeszélést. A megbeszélésen részt vett Szász Éva jegyző, Kontra Lajos irodavezető Dr. Solt Magdolna főorvos. 

· Az ELÍZIUM Kft. ügyvezetőjével, Mészáros Lászlóval aláírásra került a temető gondnoki feladatok ellátásáról szóló szerződés. A szerződés aláírásakor jelen volt Szász Éva jegyző és Kontra Lajos Pénzügyi Irodavezető. 

· 2018. november 15. 

· Az új bölcsőde átadási ünnepségén vettem részt, ahol jelen volt még Boldog István országgyűlési képviselő, Fehér Petra kisasszony a Megyei Közgyűlés Alelnöke, Csüllög János kivitelező, a város intézményeinek vezetői, önkormányzati képviselők.
· Dr. Varga Balázs ügyvédnek meghatalmazást adtam a bírósági eljárásban való közreműködéshez az Önkormányzat nevében. Ugyanis Martfű Város Önkormányzata Képviselő-testületnek a martfűi 086/5 hrsz-ú valamint a martfűi 086/6 hrsz-ú földterületek adás-vétele kapcsán benyújtott kifogás elbírálásáról szóló 147/2018.(IX.27.) határozata ellen az ügyfél, illetve annak jogi képviselője (ügyvédje) a Szolnoki Közigazgatási és Munkaügyi Bírósághoz benyújtott keresetlevéllel, bírósági felülvizsgálati kérelmet terjesztett elő. 
· Holoveczné Sipos Erika a Szolnoki Kistérség Többcélú Társulása Gyermekjóléti és Szociális Szolgáltató Központ intézményvezetője és a Martfűi Telephelyének vezetője Komáromi Kitti kerestek meg és a szociális étkeztetettek ételkihordásának mennyiségét beszéltük meg, mivel már a 47 főnek történő ételkihordás nehézséget okoz számukra.  
· Törökszentmiklóson jártunk Szász Éva jegyzővel, Baloghné Juhász Erzsébet Műszaki Iroda vezetőjével, és S. Bodor Éva energetikai ügyintézővel, hogy 7 cég több LED-es világítását tudjuk megtekinteni működés közben.  

2018. november 17.
· A Játékvár Óvoda és Bölcsőde Portyázó Porontyok Alapítványi Bálján vettem részt. Az önkormányzat több tombola felajánlással támogatta az alapítványt. 
2018. november 19.

· Az RSZT SECURITY KFT. képviseletében Rákosi Kornél keresett meg és a riasztó üzemeltetéssel kapcsolatos szerződés aláírásra került. Az aláírásnál jelen volt Szász Éva jegyző és S. Bodor Éva Műszaki Iroda munkatársa. 
· Farkas Béla a Farkas-Aszfalt Kft ügyvezetője keresett meg, és az utak kátyúzásával, felújításával kapcsolatban tárgyaltunk az elszámolás miatt. 

· Az EFOP pályázat közbeszerzésével és beszerzésével kapcsolatban folytattunk megbeszélést Asztalos Árpádnéval a Művelődési Központ Igazgatójával. A megbeszélésen jelen volt Gonda Istvánné alpolgármester, Szász Éva jegyző, és Molnár György. 
II.
Átruházott hatáskörökben hozott döntések, intézkedések
Polgármester:
· A Martfűi Városi Sportegyesület elnöke Sági István tájékoztatott, hogy az önkormányzat tulajdonában, de az egyesület használatában lévő teniszpálya ingatlanon fejlesztést kíván az egyesület végrehajtani. A fejlesztés klubház megvalósítására vonatkozik. Kérte az önkormányzat tulajdonosi hozzájárulását, melyet a melléklet szerint – az SZMSZ-ben foglalt átruházott hatáskörömben – 2018. november 20 napján aláírtam. 
· A lakások és a helyiségek bérletéről szóló 1993. évi LXXVIII. törvény és Martfű Város Önkormányzata Képviselő-testületének 27/2016.(XI. 25.) önkormányzati rendelete alapján bérlemény bérbeadásra szeptember és október hónapban nem került sor.

· A települési támogatásról szóló 3/2015.(II.27.) önkormányzati rendelet alapján az alábbi támogatások kerültek megállapításra.

	Támogatási forma
	Támogatásban részesülők száma
	Felhasznált támogatás összege (forint)

	
	2018. 

szeptember 
	2018. 

október
	2018. 

szeptember
	2018.

október

	eseti támogatás
	28
	15
	246000
	169000

	lakhatási támogatás
	77
	77
	231000
	231000

	gyógyszertámogatás
	20
	19
	80000
	76000

	temetési támogatás
	3
	4
	60000
	65000

	krízistámogatás
	1
	1
	20000
	8000

	szociális ösztöndíj
	2
	2
	10000
	10000

	köztemetés költségeinek megtérítése alóli mentesítés
	0
	0
	0
	0


Pénzügyi, Ügyrendi és Városfejlesztési Bizottság:
Martfű Város Önkormányzata Képviselő-testületének 

Pénzügyi, Ügyrendi és Városfejlesztési Bizottsága

107/2018.(IX.24.) határozata

lakóépületek energetikai felújításához, korszerűsítéséhez nyújtandó támogatásról szóló önkormányzati rendelet felülvizsgálatáról 

Martfű Város Önkormányzata Képviselő-testületének Pénzügyi, Ügyrendi és Városfejlesztési Bizottsága megtárgyalta a lakóépületek energetikai felújításához, korszerűsítéséhez nyújtandó támogatás pályázati kiírására vonatkozó előterjesztést, mely alapján a bizottság javasolta a képviselő-testületnek a támogatási feltételeket tartalmazó helyi rendelet felülvizsgálatát.

Határidő:
2018. december 31.

Felelős: 
Pénzügyi, Ügyrendi és Városfejlesztési Bizottság
Erről értesülnek:

1. Valamennyi Bizottsági Tag, Helyben,

2. Valamennyi Képviselő, Helyben

3. JNSZ Megyei Kormányhivatal, Szolnok

4. Irattár
III.

A megjelent fontosabb jogszabályok
	167/2018. (IX. 17.) Korm. rendelet
	A történelmi emlékhelyekről szóló 303/2011. (XII. 23.) Korm. rendelet módosításáról

	25/2018. (IX. 20.) BM rendelet
	A fejezeti kezelésű előirányzatok felhasználásának rendjéről szóló 7/2018. (III. 14.) BM rendelet módosításáról

	8/2018. (IX. 20.) PM rendelet
	A könyvvizsgálói közfelügyeleti feladatokkal összefüggő tevékenységek szabályozásáról szóló 28/2013. (VI. 29.) NGM rendelet, valamint egyéb pénzügyi tárgyú rendeletek módosításáról

	31/2018. (IX. 25.) EMMI rendelet
	Egyes szociális tárgyú miniszteri rendeletek módosításáról

	Knk.VII.37.935/2018/2. számú végzés
	A Kúria végzése

	1458/2018. (IX. 25.) Korm. határozat
	Egyes települési önkormányzatok támogatásáról

	33/2018. (X. 10.) EMMI rendelet
	A háziorvosi, házi gyermekorvosi és fogorvosi tevékenységről szóló 4/2000. (II. 25.) EüM rendelet és a háziorvosok indikátor alapú teljesítményértékeléséről és az orvosok gyógyszerrendelése értékelésének egyes szabályairól szóló 11/2011. (III. 30.) NEFMI rendelet módosításáról

	34/2018. (X. 10.) EMMI rendelet
	A nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet módosításáról



	189/2018. (X. 12.) Korm. rendelet
	Az állami köznevelési közfeladat ellátásában fenntartóként részt vevő szervekről, valamint a Klebelsberg Központról szóló 134/2016. (VI. 10.) Korm. rendelet módosításáról

	190/2018. (X. 12.) Korm. rendelet
	A kulturális örökség védelmével kapcsolatos szabályokról szóló 68/2018. (IV. 9.) Korm. rendelet módosításáról

	191/2018. (X. 12.) Korm. rendelet
	Az életvitelszerű közterületi tartózkodás szabályainak megsértése szabálysértéssel kapcsolatban közreműködő egyes szervek kijelöléséről és feladatairól szóló 178/2018. (X. 2.) Korm. rendelet eltérő szöveggel történő hatálybalépéséről

	36/2018. (X. 12.) EMMI rendelet
	A személyes gondoskodást nyújtó szociális intézmények szakmai feladatairól és működésük feltételeiről szóló 1/2000. (I. 7.) SZCSM rendelet módosításáról

	
	Magyarország Alaptörvénye

	A Kúria közleménye
	A Nemzeti Választási Bizottság határozatának helybenhagyásáról

	A Kúria közleménye
	A Nemzeti Választási Bizottság határozatai helybenhagyásáról

	194/2018. (X. 15.) Korm. rendelet
	Az államháztartásról szóló törvény végrehajtásáról szóló 368/2011. (XII. 31.) Korm. rendeletnek a Kormány tagjainak feladat- és hatásköréről szóló 94/2018. (V. 22.) Korm. rendelettel összefüggő módosításáról

	A Kúria közleménye
	A Nemzeti Választási Bizottság határozatai helybenhagyásáról

	1512/2018. (X. 17.) Korm. határozat
	Az önkormányzatok adósságot keletkeztető, valamint kezesség-, illetve garanciavállalásra vonatkozó ügyleteihez történő, 2018. augusztusi előzetes kormányzati hozzájárulásról

	10/2018. (X. 29.) PM rendelet
	A kormányzati funkciók, államháztartási szakfeladatok és szakágazatok osztályozási rendjéről szóló 68/2013. (XII. 29.) NGM rendelet módosításáról

	1535/2018. (X. 29.) Korm. határozat
	A közigazgatás modernizációja érdekében szükséges intézkedésekről

	547/2018. (X. 30.) Korm. határozat
	A Terület- és Településfejlesztési Operatív Program 6. prioritása keretében finanszírozott egyes óvoda- és bölcsődefelújítási, társadalmi együttműködés erősítését szolgáló projektek támogatásának növeléséről

	1548/2018. (X. 30.) Korm. határozat
	A hulladékgazdálkodási közszolgáltatás 2018. évi finanszírozásáról

	203/2018. (XI. 5.) Korm. rendelet
	Az államháztartás számviteléről szóló 4/2013. (I. 11.) Korm. rendelet módosításáról

	10/2018. (XI. 5.) MEKH rendelet
	A megújuló energiaforrásból termelt villamos energia működési támogatásának mértékéről szóló 13/2017. (XI. 8.) MEKH rendelet módosításáról

	2018. évi LXVIII. törvény
	A kereskedelemről szóló 2005. évi CLXIV. törvény módosításáról

	2018. évi LXIX. törvény
	A közjegyzőkről szóló 1991. évi XLI. törvény és az egyes közjegyzői nemperes eljárásokról szóló 2008. évi XLV. törvény módosításáról

	Köf.5017/2018/3. számú határozat
	A Kúria Önkormányzati Tanácsának határozata

	207/2018. (XI. 10.) Korm. rendelet
	Az államháztartásról szóló törvény végrehajtásáról szóló 368/2011. (XII. 31.) Korm. rendelet és a Magyar Államkincstárról szóló 310/2017. (X. 31.) Korm. rendelet módosításáról

	1562/2018. (XI. 10.) Korm. határozat
	A helyi önkormányzatok és az általuk alapított költségvetési szervek, a helyi nemzetiségi önkormányzatok és az általuk alapított költségvetési szervek, valamint az önkormányzati társulások és az általuk alapított költségvetési szervek részére biztosított kincstári könyvvezetési szolgáltatás kialakításáról

	209/2018. (XI. 13.) Korm. rendelet
	Az új lakások építéséhez, vásárlásához kapcsolódó lakáscélú támogatásról szóló 16/2016. (II. 10.) Korm. rendelet módosításáról

	1569/2018. (XI. 13.) Korm. határozat
	A kormányzati szektorba nem sorolt, 100%-os önkormányzati tulajdonban álló gazdasági társaságok adósságot keletkeztető ügyleteihez történő 2018. szeptemberi előzetes kormányzati hozzájárulásról

	1570/2018. (XI. 13.) Korm. határozat
	Az önkormányzatok adósságot keletkeztető, valamint kezesség-, illetve garanciavállalásra vonatkozó ügyleteihez történő 2018. szeptemberi előzetes kormányzati hozzájárulásról

	20/2018. (XI. 14.) AB határozat
	A mező- és erdőgazdasági földek forgalmáról szóló 2013. évi CXXII. törvény 53. § (1) bekezdés d) pont dc) alpontjával kapcsolatos alkotmányos követelmény megállapításáról és a Kúria Kfv.II.37.800/2016/9. számú ítélete megsemmisítéséről

	21/2018. (XI. 14.) AB határozat
	A megváltozott munkaképességű személyek ellátásairól és egyes törvények módosításáról szóló 2011. évi CXCI. törvénnyel kapcsolatos, nemzetközi szerződésből származó mulasztás megállapításáról és alkotmányos követelmény megállapításáról


Martfű, 2018. november 19.
Dr. Papp Antal 

